./data/phi0914/phi001/phi0914.phi001.perseus-lat2.xml
Titus Livius (Livy)
Tarquinium Collatinum collegam suum propter adfinitatem Tarquiniorum               suspectum coegit consulatu se abdicare et civitate cedere  bona regum               diripi iussit, agrum Marti consecravit, qui campus Martius nominatus               est  adulescentes nobiles, in quibus suos quoque et fratris filios, quia               coniuraverant de recipiendis regibus, securi percussit  servo indici,               cui Vindicio nomen fuit, libertatem dedit; ex cuius nomine vindicta               appellata  cum adversus reges, qui contractis Veientum et Tarquiniensium               copiis bellum intulerant, exercitum duxisset, in acie cum Arrunte filio               Superbi commortuus est; eumque matronae anno luxerunt  L  Valerius               consul legem de provocatione ad populum tulit  Capitolium dedicatum est                Porsenna, Clusinorum rex, bello pro Tarquiniis suscepto cum ad Ianiculum               venisset, ne Tiberim transiret, virtute Coclitis Horati prohibitus est,               qui, dum alii pontem sublicium rescindunt, solus Etruscos sustinuit et               ponte rupto armatus in flumen se misit et ad suos transnavit  accessit               alterum virtutis exemplum in Mucio, qui cum ad feriendum Porsennam               castra hostium intrasset, occiso scriba, quem regem esse existimaverat,               conprehensus inpositam manum altaribus, in quibus sacrificatum erat,               exuri passus est dixitque tales trecentos esse  quorum admiratione               coactus Porsenna pacis condiciones ferre bellum omisit acceptis               obsidibus  ex quibus virgo una Cloelia deceptis custodibus per Tiberim               ad suos transnavit et cum reddita esset, a Porsenna honorifice remissa,               equestri statua donata est  adversus Tarquinium Superbum cum Latinorum               exercitu  bellum inferentem Aulus Postumius dictator               prospere pugnavit  Ap  Claudius ex Sabinis Romam transfugit; ob hoc               Claudia tribus adiecta est numerusque tribuum ampliatus est, ut essent               viginti una  plebs cum propter nexos ob aes alienum in Sacrum montem               secessisset, consilio Meneni Agrippae a seditione revocata est  idem               Agrippa cum decessisset, propter paupertatem publico inpendio elatus               est  tribuni plebis quinque creati sunt  oppidum Vulscorum Corioli               captum est virtute et opera Cn  Marci, qui ob hoc Coriolanus vocatus               est  T  Latinius, vir de plebe, cum in visu admonitus, ut de quibusdam               religionibus ad senatum perferret, id neglexisset, amisso filio pedibus               debilis factus, postquam delatus ad senatum lectica eadem illa               indicaverat, usu pedum recepto domum reversus est  cum Cn  Marcius               Coriolanus, qui in exilium erat pulsus, dux Vulscorum factus exercitum               hostium urbi admovisset, et missi ad eum primum legati, postea               sacerdotes frustra deprecati essent, ne bellum patriae inferret, Veturia               mater et Volumnia uxor impetraverunt ab eo, ut recederet  lex agraria               primum lata est  Spurius Cassius consularis regni crimine damnatus est               necatusque  Popillia virgo Vestalis ob incestum viva defossa est  cum               vicini Veientes incommodi magis quam graves essent, familia Fabiorum id               bellum gerendum depoposcit misitque in id trecentos sex armatos, qui ad               Cremeram praeter unum ab hostibus caesi sunt  Appius Claudius consul,               cum adversus Vulscos contumacia exercitus male pugnatum esset, decimum               quemque militum fuste percussit  res praeterea adversus Vulscos et               Hernicos et Veientes gestas et seditiones inter               patres plebemque continet